	                          ព្រះរាជាណាចក្រកម្ពុជា
[image: NCCT logo-33]	                          ជាតិ   ​សាសនា   ព្រះមហាក្សត្រគណៈកម្មាធិការជាតិ
ប្រយុទ្ធប្រឆាំងអំពើជួញដូរមនុស្ស
អគ្គលេខាធិការដ្ឋាន គ.ជ.ប.ជ
ក្រុមជំនួយកិច្ចការអនុវត្តច្បាប់ 
លេខៈ .....................

	                3


របាយការណ៍ ខែសីហា
ពីថ្ងៃទី០១ ដល់ថ្ងៃទី៣០ ខែសីហាឆ្នាំ២០២៣
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី០៧ ខែសីហា ឆ្នាំ២០២៣៖៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ លោកប្រធាន និងលោកអនុប្រធានក្រុម បានអញ្ជើញចូលរួមកិច្ចប្រជុំត្រួតពិនិត្យកម្លាំងវេន​នគរជាតិនៃអគ្គលេខាធិការដ្ឋានគ.ជ.ប.ជ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដើម្បីពង្រឹងវិន័យកងកម្លាំង តាមដានការអនុវត្តការងារ និងផ្តល់អនុសាសន៍ដឹកនាំការងារបន្ត។
· ថ្ងៃទី​១៤ខែសីហាឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និង លោកប្រធានក្រុម និង លោកអនុប្រធាន បានចូលអញ្ជើញរួមកិច្ចប្រជុំត្រួតពិនិត្យកម្លាំងនគរបាលជាតិនៃអគ្គលេខាធិការដ្ឋាន គ.ជ.ប.ជ ក្រោមអធិបតីភាព លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ គ.ជ.ប.ជ ដោយមានការអញ្ជើញចូលរួមពី លោកជំទាវ ឯកឧត្តម អគ្គលេខាធិការរង គ.ជ.ប.ជ  ប្រធានលេខាធិការដ្ឋានរដ្ឋបាលសរុប ប្រធានក្រុមជំនួយកិច្ចការទាំង៥ និងមន្រ្តីក្រោមឱវាទមួយចំនួនទៀត។
· ថ្ងៃទី១៤ ខែសីហា ឆ្នាំ២០២៣៖ ៖  ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំ ក្រុមការងារបច្ចេកទេស ដើម្បីពិភាក្សាអំពី       ការធ្វើបច្ចុប្បន្នភាពប្រព័ន្ធបញ្ជូនជនរងគ្រោះសម្រាប់ការរៀបចំគោលការណ៍បែបបទនីតិវិធីនៃការកំណត់អត្តសញ្ញាណជនរងគ្រោះដោយអំពើជួញដូរមនុស្ស និងការកេងប្រវ័ញ្ចផ្សេងៗ ដឹកកិច្ចប្រជុំដោយលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ ដែលមានវត្តមានចូលរួមដោយ លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តម លោកជំទាវ អគ្គលេខាធិការរង គ.ជ.ប.ជ និង លោក យូ សុភ័ក្រ ប្រធាននាយកដ្ឋាន នៃក្រសួងសង្គមកិច្ច អតីតយុទ្ធជន និងយុវនីតិសម្បទា ព្រមទាំងលោក លោកស្រី អនុប្រធាននាយកដ្ឋាន ជាក្រុមការងារ សរុបចំនួន ១២រូប (ស្រី ៤រូប)។
· ថ្ងៃទី២១ ខែសីហា ឆ្នាំ២០២៣៖ ៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថាប្រធានក្រុមជំនួយកិច្ចការរអនុវត្តច្បាប់ និង លោកអនុប្រធានបានអញ្ជើញចូលរួមកិច្ចប្រជុំ ត្រួតពិនិត្យកម្លាំងរួមវេនទី១០ នគរបាលជាតិនៃអគ្គលេខាធិការដ្ឋាន គ.ជ.ប.ជ ក្រោមអធិបតីភាព ឯកឧត្តម ឧត្តមសេនីយ៍ឯក យ៉ែម ច័ន្ទណារុំ អគ្គលេខាធិការរង  នៃអគ្គលេខាធិការដ្ឋាន គ.ជ.ប.ជ ដើម្បី ពង្រឹង បែបបទ និងវឌ្ឍនភាពការងារ របស់ អគ្គលេខាធិការដ្ឋាន គ.ជ.ប.ជ និង បានផ្តល់នូវអនុសាសន៍ណែនាំជូនដល់ ថ្នាក់ដឹកនាំ និងមន្រ្តី តាមបណ្តានាយកដ្ឋាន ការិយាល័យ ដែលឱ្យចំនុះអគ្គលេខាធិការដ្ឋាន  គ.ជ.ប.ជ ទាំងអស់ សូមឱ្យគោរពពេលវេលា ឱ្យបានត្រឹមត្រូវ និង មានភាពច្បាស់លាស់ ក្នុងការបំពេញភារកិច្ច និង ត្រៀមខ្លួនរៀបចំសំភារៈប្រើប្រាស់ ដើម្បីផ្ទេទៅកាន់ទីតាំងថ្មី នៃទីស្ដីការក្រសួងមហាផ្ទៃ។
· [bookmark: _GoBack]ថ្ងៃទី២៩ ខែសីហា ឆ្នាំ២០២៣៖៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំតុមូលថ្នាក់តំបន់ស្តីពី ការពង្រឹងកិច្ចសហប្រតិបត្តិការ ដើម្បីបង្ការអំពើជួញដូរមនុស្ស បណ្ដាលមកពីការរំលោភបំពានតាមប្រព័ន្ធបច្ចេកវិទ្យា នៅសណ្ឋាគារ Pullman ទីក្រុងហ្សាកាតា ប្រទេសឥណ្ឌូនេស៊ី។ សមាសភាពអញ្ជើញចូលរួមពីភាគីកម្ពុជារួមមាន លោកជំទាវ ឧត្ដមសេនីយ៍ទោ រ៉ន សិរីលក្ខិណា អគ្គលេខាធិការរង ទទួលបន្ទុកក្រុមជំនួយកិច្ចការ សហប្រតិបត្តិការអន្តរជាតិ ឯកឧត្តម ឧត្ដមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការអនុវត្តច្បាប់ និងលោកស្រី ប៉ក់ គុណលីនដា ប្រធានការិយាល័យគាំពារពលរដ្ឋខ្មែរ នៃនាយកដ្ឋានកុងស៊ុល នៃក្រសួងការបរទេស សរុបចំនួន០៣រូប (ស្រ្តី០២រូប)។ កិច្ចប្រជុំនេះរៀបចំដោយ ក្រសួងការបរទេសប្រទេសឥណ្ឌូនេស៊ី សហការជាមួយអង្គការ IOM ដែលមានសមាសភាពចូលរួមសរុប ៧០រូប មកពីប្រទេសចិន ហ្វីលីពីន ស្រីលង្ការ ឥណ្ឌា អាមេរិក ឥណ្ឌូនេស៊ី អូស្រ្តាលី និងកេនយ៉ា។ គោលបំណងនៃកិច្ចប្រជុំបានផ្ដោតទៅលើចំនុចសំខាន់ៗមួយចំនួនរួមមាន តួនាទីរបស់អាស៊ានក្នុងការប្រយុទ្ធប្រឆាំងនឹងការប្រើប្រាស់បច្ចេកវិទ្យាខុស ការសម្របសម្រួល ឆ្លើយតបក្នុងតំបន់ បច្ចុប្បន្នភាពនៃការដំណើរការរបស់ Bali Process បង្កើនការយល់ដឹងក្នុងចំណោមមន្ត្រីអនុវត្តច្បាប់ និងមន្ត្រីកុងស៊ុល តួនាទីរបស់វិស័យឯកជនក្នុងការទប់ស្ដាក់ការជួញដូរតាមបច្ចេកវិទ្យា។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។

